L 144/92
EL
Επίσημη Εφημερίδα της Ευρωπαϊκής Ένωσης
5.6.2023
(3)
Η Γερμανία θεωρεί ότι η συμφωνία που παρουσιάζεται στο έγγραφο CA δεν καθιστά υποχρεωτική την ταξινόμηση των βιοκτόνων που χρησιμοποιούνται για την απολύμανση επιφανειών στον τομέα της κτηνιατρικής περίθαλψης αποκλειστικά στον τύπο προϊόντων 2.
Κατά την άποψη της Γερμανίας, το έγγραφο CA παρέχει τη δυνατότητα ταξινόμησης, στον τύπο προϊόντων 2, βιοκτόνων για γενική απολύμανση επιφανειών στον τομέα της κτηνιατρικής περίθαλψης, όταν τα προϊόντα χρησιμοποιούνται τόσο σε ιατρικές όσο και σε κτηνιατρικές κλινικές, ενώ το βιοκτόνο δεν προορίζεται για χρήση στον τομέα της ιατρικής.
Η Γερμανία θεωρεί ότι σκοπός των κατευθυντήριων γραμμών για την αποτελεσματικότητα και του εγγράφου CA δεν είναι η κατάρτιση περιγραφής του τύπου του προϊόντος, δεδομένου ότι η εν λόγω περιγραφή καθορίζεται στο παράρτημα V του κανονισμού (ΕΕ) αριθ.
528/2012.
Για τους λόγους αυτούς, η Γερμανία θεωρεί κατάλληλη τη χρήση του βιοκτόνου, ως προϊόντος του τύπου προϊόντων 3, στον τομέα της κτηνιατρικής περίθαλψης.
(4)
Αφού δεν επιτεύχθηκε συμφωνία στο πλαίσιο της ομάδας συντονισμού, στις 24 Αυγούστου 2022, η Γερμανία παρέπεμψε την ανεπίλυτη αντίρρηση στην Επιτροπή σύμφωνα με το άρθρο 36 παράγραφος 1 του κανονισμού (ΕΕ) αριθ.
528/2012.
Υπέβαλε στην Επιτροπή λεπτομερή δήλωση του θέματος επί του οποίου τα κράτη μέλη δεν κατόρθωσαν να καταλήξουν σε συμφωνία, καθώς και των λόγων της διαφωνίας.
Η εν λόγω δήλωση διαβιβάστηκε στα ενδιαφερόμενα κράτη μέλη και στην αιτούσα.
(5)
Το άρθρο 2 παράγραφος 1 του κανονισμού (ΕΕ) αριθ.
528/2012 ορίζει ότι στο παράρτημα V του εν λόγω κανονισμού παρατίθεται κατάλογος των τύπων βιοκτόνων που εμπίπτουν στον εν λόγω κανονισμό με την περιγραφή τους.
(6)
Το άρθρο 19 παράγραφος 1 στοιχείο α) του κανονισμού (ΕΕ) αριθ.
528/2012 προβλέπει ότι ένας από τους όρους για τη χορήγηση άδειας είναι οι δραστικές ουσίες που περιέχει το βιοκτόνο να περιλαμβάνονται στο παράρτημα I του εν λόγω κανονισμού ή να έχουν εγκριθεί για τον σχετικό τύπο προϊόντος και να πληρούνται οποιεσδήποτε προϋποθέσεις προσδιορίζονται για τις εν λόγω δραστικές ουσίες.
(7)
Το παράρτημα V του κανονισμού (ΕΕ) αριθ.
528/2012 προβλέπει ότι ο τύπος προϊόντων 2 (απολυμαντικά και φυκοκτόνα που δεν προορίζονται για άμεση εφαρμογή στον άνθρωπο ή τα ζώα) περιλαμβάνει προϊόντα χρησιμοποιούμενα για την απολύμανση επιφανειών, υλικών, εξοπλισμού και ειδών επίπλωσης που δεν έρχονται σε άμεση επαφή με τρόφιμα ή ζωοτροφές· οι τομείς χρήσης περιλαμβάνουν, μεταξύ άλλων, πισίνες, ενυδρεία, νερά κολύμβησης και άλλα· συστήματα κλιματισμού· και τοίχους και δάπεδα ιδιωτικών, δημόσιων και βιομηχανικών χώρων και άλλων χώρων επαγγελματικής δραστηριότητας· προϊόντα χρησιμοποιούμενα για την απολύμανση του αέρα, υδάτων που δεν προορίζονται για κατανάλωση από ανθρώπους και ζώα, χημικές τουαλέτες, λύματα, νοσοκομειακά απόβλητα και έδαφος· προϊόντα χρησιμοποιούμενα ως φυκοκτόνα για απολύμανση σε πισίνες, ενυδρεία και άλλα ύδατα και για την αποκατάσταση δομικών υλικών· προϊόντα προοριζόμενα για ενσωμάτωση σε κλωστοϋφαντουργικά, υφάσματα, μάσκες, βαφές και άλλα είδη ή υλικά με σκοπό την κατασκευή κατεργασμένων αντικειμένων με απολυμαντικές ιδιότητες.
Το παράρτημα V του κανονισμού (ΕΕ) αριθ.
528/2012 προβλέπει ότι ο τύπος προϊόντων 3 (κτηνιατρική υγιεινή) περιλαμβάνει προϊόντα χρησιμοποιούμενα για κτηνιατρική υγιεινή όπως απολυμαντικά, απολυμαντικά σαπούνια, προϊόντα στοματικής ή σωματικής υγείας ή προϊόντα με αντιμικροβιακή δράση και προϊόντα χρησιμοποιούμενα για την απολύμανση των υλικών και επιφανειών που σχετίζονται με τους χώρους στέγασης ή μεταφοράς ζώων.
(8)
Αφού εξέτασε προσεκτικά όλες τις διαθέσιμες πληροφορίες, η Επιτροπή συμφωνεί με τις απόψεις της Γερμανίας ότι η χρήση του βιοκτόνου θα πρέπει να ταξινομηθεί στον τύπο προϊόντων 3, όπως περιγράφεται στο παράρτημα V του κανονισμού (ΕΕ) αριθ.
528/2012, καθώς το προϊόν πρόκειται να χρησιμοποιηθεί για απολύμανση στον τομέα της κτηνιατρικής περίθαλψης, συμπεριλαμβανομένων των κτηνιατρικών κλινικών και των χειρουργικών αιθουσών, των επιφανειών, του εξοπλισμού και των αντικειμένων για ζώα συντροφιάς.
Στον τύπο προϊόντων 3 περιλαμβάνονται προϊόντα χρησιμοποιούμενα για κτηνιατρική υγιεινή όπως απολυμαντικά, απολυμαντικά σαπούνια, προϊόντα στοματικής ή σωματικής υγείας ή προϊόντα με αντιμικροβιακή δράση και προϊόντα χρησιμοποιούμενα για την απολύμανση των υλικών και επιφανειών που σχετίζονται με τους χώρους στέγασης ή μεταφοράς ζώων.
Ως εκ τούτου, δεδομένου ότι το βιοκτόνο προορίζεται να χρησιμοποιηθεί για απολύμανση στον τομέα της κτηνιατρικής περίθαλψης, θα πρέπει να θεωρείται απολυμαντικό που χρησιμοποιείται για σκοπούς κτηνιατρικής υγιεινής.
(9)
Το έγγραφο CA αντικατοπτρίζει τη συμφωνία στην οποία κατέληξαν οι υπηρεσίες της Επιτροπής και οι αρμόδιες αρχές για την εφαρμογή του κανονισμού (ΕΕ) αριθ.
528/2012 προς εναρμόνιση των πρακτικών σχετικά με την κατανομή των τύπων προϊόντων για απολυμαντικά που χρησιμοποιούνται στον τομέα της ιατρικής και της κτηνιατρικής περίθαλψης.
Το έγγραφο CA αναφέρει ότι είναι εφικτό να ταξινομηθούν στον τύπο προϊόντων 2 βιοκτόνα για την απολύμανση επιφανειών σε κτηνιατρεία ή νοσοκομεία που σχετίζονται με την εξέταση και την εγχείρηση / θεραπευτική αγωγή των ζώων, ενώ τα προϊόντα που χρησιμοποιούνται για ειδικούς σκοπούς κτηνιατρικής υγιεινής (π.χ. προϊόντα με συγκεκριμένους ισχυρισμούς ως προς τη δράση κατά στοχευόμενου οργανισμού που αφορά μόνο τον κτηνιατρικό τομέα) θα πρέπει να ταξινομηθούν στον τύπο προϊόντων 3.
Ως εκ τούτου, το έγγραφο CA παρέχει ευελιξία όσον αφορά την ταξινόμηση των εν λόγω προϊόντων είτε στον τύπο προϊόντων 2 είτε στον τύπο προϊόντων 3 και δεν αποκλείει την ταξινόμηση του βιοκτόνου στον τύπο προϊόντων 3.